Ma nuɣal ɣer tmedyazt n Rabeḥ BUCNEB ur d-tusi ara waḥd-s, imi s temlilit i dyellan yid-s deg tseddawit n Tubiret ass n 20 Tuber 2011, anda yefk-aɣ-id tamedyazt-is yerra yules-d akk tudert-is d wamek yessefray, aya ad t-nwali akk deg ugbur n usentelnneɣ. Seg ayen i d-nenna ahat ad naweḍ ad d-nessufeɣ tulmisin n tmedyazt taqbaylit tatrart si tezrawt d tesleḍt ara negdem i yisefra n umedyaz Rabeḥ BUCNEB, si tama nniḍen d asebgen n umedyaz deg unnar n tmedyazt taqbaylit tatrart akk d wayen i d-yiwi d amaynut.